Leandros

Leandros (, ) je v gréckej mytológii hrdina slávneho ľúbostného príbehu.

Antický príbeh o tragickej láske mladíka Leandra a Héro, kňažky bohyne Afrodity, pochádza z Byzantia. Leadros žil v Abyde na maloázijskej strane Héllespontu a Héro bývala vo veži v Seste na európskom brehu.Ovidius, Heroides, Leander et Hero,18 - 19.Strabón, Geographica 13,1,22.

Leandros sa do Héro zamiloval a ona jeho lásku opätovala. Héro však vzhľadom na svoje postavenie musela svoju lásku tajiť a preto sa schádzali v noci. Morská úžina nebola pre Leandra prekážkou, po zotmení Héro zavesila na vežu lampu a Leandros riadený svetlom lampy k nej zakaždým priplával.

Osud ich láske však určil tragický koniec. V jednu búrlivú noc sfúkol vietor lampu a Leandros plávajúci cez nekľudné morské vlny stratil smer a utopil sa.Vergílius, Georgica, 3,242-284. Vlny potom vyhodili jeho mŕtve telo na breh pod vežu jeho milenky. Keď ho Héro na úsvite uvidela, zo žiaľu ukončila svoj život skokom z veže. Ráno ich potom ľudia našli mŕtvych na ostrých skalách, ležiacich verne pri sebe i po smrti. 

 Referencie a bibliografia 

Kategória:Postavy gréckej mytológie